राष्ट्रीय खेल दिवस के के अवसर पर राष्ट्रपति रामनाथ कोविंद ने भारतीय खिलाड़ियों को राष्ट्रीय पुरस्कार से सम्मानित किया । आपको बता दें कि राष्ट्रीय खेल दिवस 29 अगस्त को हॉकी के महान् खिलाड़ी मेजर ध्यानचंद की जयंती के दिन मनाया जाता है। इसी दिन उत्कृष्ट प्रदर्शन करने वाले खिलाड़ियों और खिलाड़ियों के प्रतिभा निखारने वाले कोचों को राष्ट्रपति भवन में भारत के राष्ट्रपति के द्वारा खेलों में विशेष योगदान देने के लिए सम्मानित किया जाता है । ‘द रिलायंस फाउंडेशन यूथ स्पोर्ट्स’ को खेल जगत में किए गए अच्छे कामों के लिए ‘राष्ट्रीय खेल प्रोत्साहन अवॉर्ड’ से सम्मानित किया गया ।चेयरपर्सन और फाउंडर नीता अंबानी ने राष्ट्रपति रामनाथ कोविंद के हाथ से सम्मान हासिल किया।